РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/15-22

2. фебруар 2022. године

Б е о г р а д

**ЗАПИСНИК**

**62. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ**

**И КОНТРОЛУ ТРОШЕЊА ЈАВНИХ СРЕДСТАВА,**

**ОДРЖАНЕ 2. ФЕБРУАРА 2022. ГОДИНЕ**

Седница је почела у 9,00 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Душко Тарбук, Оливера Пешић, Соња Влаховић, Бобан Бирманчевић, Братимир Васиљевић, Ана Чарапић, Владимир Маринковић и Золтан Пек..

Седници су присуствовали заменици чланова Одбора: Виктор Јевтовић, и Зоран Томић.

Седници нису присуствовала чланови Одбора: Никола Јоловић, Горан Ковачевић, Душан Бајатовић, Љиљана Кузмановић Вујаковић, Војислав Вујић и Милорад Мијатовић, као ни њихови заменици.

Седници су присуствовали представници Министарства финансија: Огњен Поповић, помоћник министра Сектор за финансијски систем, Весна Јевтић, Сектор за буџет, Драган Бабић, Управа за јавни дуг и Татјана Станић, Сектор за царински систем и политику. Из Агенције за спречавање корупције седници су присуствовали: Алмира Медуњанин и Душан Јеличић.

На предлог председника Одбора, Одбор је једногласно (11 гласова за) утврдио следећи:

**Д н е в н и р е д:**

1. Разматрање Предлога закона о финансирању политичких активности, који је поднела Влада (број 011-87/22 од 17. јануара 2022.године), у начелу;
2. Разматрање Предлога закона о давању гаранције Републике Србије у корист Banca Intesa a.d. Beograd, Raiffeisen banka a.d. Beograd, Komercijalna banka a.d. Beograd, Sberbank Srbija a.d. Beograd, OTP banka Srbija akcionarsko društvo Novi Sad и Nova Ljubljanska banka d.d. Ljubljana по задужењу Јавног предузећа „Србијагас“ Нови Сад, који је поднела Влада (број 011-90/22 од 17. јануара 2022. године), у начелу;
3. Разматрање Предлога закона о потврђивању Споразума о оснивању Међународне инвестиционе банке, који је поднела Влада (број 011-2500/21 од 30. децембра 2021. године);
4. Разматрање Предлога закона о потврђивњу Уговора о кредиту који се односи на необезбеђени зајам у износу до 400.000.000 евра уз осигурање од стране Мултилатералне агенције за гарантовање инвестиција у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва „Коридори Србије“ д.о.о. Београд у вези са изградњом инфраструктурног коридора аутопута Е-761 деонице Појате – Прељина (Моравски коридор) између Републике Србије коју заступа Влада Републике Србије, поступајући преко Министарства финансија као Зајмопримца и J.P. MORGAN AG као Агентом и JPMORGAN CHASE BANK, N.A., LONDON BRANCH као Првобитним мандатним водећим аранжером и Credit Agricole Corporate and Investment Bank, Raiffeisen Bank International AG и Santander Bank N.A. као Мандатним водећим аранжерима и CaixaBank, S.A. и UBS Switzerland AG као Водећим аранжерима и Banco Santander, S.A., CaixaBank, S.A., Credit Agricole Corporate and Investment Bank, JPMorgan Chase Bank, N.A., London Branch, Raiffeisen Bank International AG и UBS Switzerland AG као Првобитним зајмодавцима, који је поднела Влада (број 011-2502/21 од 30. децембра 2021. године);
5. Разматрање Предлога закона о потврђивању Уговора о кредитном аранжману у износу до 203.775.000 евра осигураног код China Export & Credit Insurance Corporation за финансирање прве фазе Пројекта сакупљања и пречишћавања отпадних вода централног канализационог система града Београда између Републике Србије, коју заступа Влада Републике Србије, поступајући преко Министарства финансија, као Зајмопримца, BNP PARIBAS SA и UNICREDIT BANK AG, као Аранжера, UNICREDIT BANK AG, BNP PARIBAS FORTIS SA/NV и BNP PARIBAS SA, као Првобитних зајмодаваца, UNICREDIT BANK AG, као Агента и BNP PARIBAS SA, као ECA Агента, који је поднела Влада (број 011-84/22 од 17. јануара 2022. године);
6. Разматрање Предлога закона о потврђивању Уговора о зајму (Програм за отпорност на климатске промене и наводњавање у Србији – фаза II), између Републике Србије и Европске банке за обнову и развој, који је поднела Влада (број 011-2501/21 од 30. децембра 2021. године);
7. Разматрање Предлога закона о потврђивању Уговора о зајму Програм чврстог отпада у Србији, између Републике Србије и Европске банке за обнову и развој, који је поднела Влада (број 011-2504/21 од 30. децембра 2021. године);
8. Разматрање Предлога закона о потврђивању Уговора о кредитном аранжману бр. ЦРС 1022 01 А између Француске агенције за развој, као Зајмодавца и Републике Србије, као Зајмопримца за реализацију Програма чврстог отпада у Србији, који је поднела Влада (број 011-2499/21 од 30. децембра 2021. године);
9. Разматрање Предлога закона о потврђивању Уговора о зајму (Пројекат изградње широкопојасне комуникационе инфраструктуре у руралним пределима 2) између Републике Србије и Европске банке за обнову и развој, који је поднела Влада (број 011-71/22 од 14. јануара 2022. године);
10. Разматрање Предлога закона о потврђивању Уговора о кредитном аранжману у износу од 203.400.928 евра између Републике Србије, коју заступа Влада Републике Србије, поступајући преко Министарства финансија, као Зајмопримца, аранжиран од стране BANK OF CHINA SRBIJA A.D. BEOGRAD као Овлашћеног главног аранжера са BANK OF CHINA LIMITED HUNGARIAN BRANCH у својству Агента и BANK OF CHINA LIMITED HUNGARIAN BRANCH као Првобитним зајмодавцем, који је поднела Влада (број 011-138/22 од 28. јануара 2022. године);
11. Разматрање Предлога закона о потврђивању Уговора о зајму за кредит за повлашћеног купца за Пројекат изградње брзе саобраћајнице Нови Сад – Рума („Фрушкогорски коридор“) између Владе Републике Србије коју представља Министарство финансија као Зајмопримца и кинеске Export-Import банке као Зајмодавца, који је поднела Влада (број 011-137/22 од 28. јануара 2022. године);
12. Разматрање Предлога закона о потврђивању Оквирног споразума о зајму LD 2106 (2021) између Банке за развој Савета Европе и Републике Србије за пројектни зајам – Центар за обуку за дуално образовање, који је поднела Влада (број 011-136/22 од 28. јануара 2022. године);
13. Разматрање Предлога закона о потврђивању Одлуке Број 1/2021 Савета за стабилизацију и придруживање ЕУ и Србије о измени Споразума о стабилизацији и придруживању између Европских заједница и њихових држава чланица, са једне стране, и Републике Србије, са друге стране, заменом његовог Протокола 3 о дефиницији појма „производи са пореклом“ и методама административне сарадње, који је поднела Влада (број 011-72/22 од 14. јануара 2022. године).

Пре преласка на рад по утврђеним тачкама дневног реда, Одбор је једногласно (11 гласова за) усвојио записник са 61. седнице Одбора.

У циљу ефикаснијег рада, а у складу са чланом 76. Пословника Народне скупштине, Одбор је једногласно (11 гласова за) усвојио предлог председника Одбора да се о свим тачкама дневног реда обави заједнички начелни и јединствени претрес, с тим да Одбор гласа о свакој тачки дневног реда појединачно.

**Тач. 1-13 Заједнички начелни и јединствени претрес:**

Представници Министарства финансија и Агенције за спречавање корупције образложили су предложене законе и том приликом истакли су следеће:

Обавеза доношења Предлога закона о финансирању политичких активности произилази из Акционог плана за Поглавље 23, који је усвојен у јулу 2020. године; у мери 2.2.2.1. утврђена је потреба да се измени Закон о финансирању политичких активности тако да се јасно утврде и разграниче обавезе Агенције за спречавање корупције и Државне ревизорске институције у поступку контроле политичких активности и прецизно утврде обавезе и механизми за транспарентност финансирања политичких субјеката; мера 2.2.2.2. уводи обавезу Министарства финансија да пропише ревизију парламентарних политичких странака на републичком нивоу, као и обавезу директора Пореске управе да у годишњи план пореске контроле уврсти даваоце финансијских средстава и других услуга политичким субјектима. Овим законом спречава се могућност задуживања код физичких и правних лица која би могла да остваре утицај на политичке странке; уведено је низ нових, квалитативно бољих правила која ће важити за финансирање политичких активности странака.

У циљу спровођења различитих инфраструктурних пројеката постоји потреба задуживања Републике Србије код банака и других међународних финансијских организација, и то: за уредно снабдевање гасом ЈП „Србијагас“ Нови Сад – давање гаранције Републике Србије; за потребе Привредног друштва „Коридори Србије“ и изградњу деонице Појате – Прељина (Моравски коридор); за финансирање прве фазе пројекта сакупљања и пречишћавања отпадних вода централног канализационог система града Београда; за финансирање Програма за отпорност на климатске промене и наводњавање у Србији, у циљу унапређење пољопривредне производње и повећања приноса; за финансирање Програма чврстог отпада у Србији у циљу обезбеђења савременог система за управљање отпадом у складу са стандардима Европске уније; за финансирање Пројекта широкопојасне комуникационе инфраструктуре у руралним пределима у циљу повезивања на интернет и брзог преноса података; за финансирање Пројекта изградње комуналне канализационе инфраструктуре и инфраструктуре за одлагање комуналног чврстог отпада –пројекат „Чиста Србија“; за финансирање брзе саобраћајнице Нови Сад – Рума ( Фрушкогорски коридор); за финансирање пројектног зајма- Центар за обуку за дуално образовање у циљу опремања два ваздухопловна центра у Београду и Вршцу.

Усвајањем Предлога закона о потврђивању Споразума о оснивању Међународне инвестиционе банке, Србија постаје чланица и приступа Међународној инвестиционој банци (поред Бугарске, Кубе, Чешке, Мађарске, Монголије, Румуније, Руске Федерације, Словачке и Вијетнама) , на основу претходно потписаног Меморандума о разумевању и званичног одобрења за приступање наше земље.

Усвајањем Предлога закона о потврђивању Одлуке Број 1/2021 Савета за стабилизацију и придруживање ЕУ и Србије о измени Споразума о стабилизацији и придруживању између Европских заједница и њихових држава чланица. са једне стране, и Републике Србије, са друге стране, заменом његовог Протокола 3 о дефиницији појма „производи са пореклом” и методама административне сарадње, уводи се алтернативни сет тзв. „прелазних" правила о пореклу заснованих на правилима ревидиране ПЕМ Конвенције, која би се могла билатерално примењивати као правила о пореклу алтернативна оним садржаним у ПЕМ Конвенцији, до закључивања и ступања на снагу ревидиране ПЕМ Конвенције.

**Гласање:**

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о финансирању политичких активности, у начелу.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист Banca Intesa a.d. Beograd, Raiffeisen banka a.d. Beograd, Komercijalna banka a.d. Beograd, Sberbank Srbija a.d. Beograd, OTP banka Srbija akcionarsko društvo Novi Sad и Nova Ljubljanska banka d.d. Ljubljana по задужењу Јавног предузећа „Србијагас" Нови Сад, у начелу.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о оснивању Међународне инвестиционе банке**.**

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредиту који се односи на необезбеђени зајам у износу до 400.000.000 евра уз осигурање од стране Мултилатералне агенције за гарантовање инвестиција у циљу финансирања одређених грађевинских услуга од стране Bechtel Enka UK Limited, који послује у Србији преко Bechtel Enka UK Limited Огранак Београд за потребе привредног друштва "Коридори Србије" д.о.о. Београд у вези са изградњом инфраструктурног коридора аутопута Е-761 деонице Појате - Прељина (Моравски коридор) између Републике Србије коју заступа Влада Републике Србије, поступајући преко Министарства финансија као Зајмопримца и Ј.Р. MORGAN AG као Агентом и JPMORGAN CHASE BANK, N.A., LONDON BRANCH као Првобитним мандатним водећим аранжером и Credit Agricole Corporate and Investment Bank, Raiffeisen Bank International AG и Santander Bank N.A. као Мандатним водећим аранжерима и CaixaBank, S.A. и UBS Switzerland AG као Водећим аранжерима и Banco Santander, S.A., CaixaBank, S.A., Credit Agricole Corporate and Investment Bank, JPMorgan Chase Bank, N.A., London Branch, Raiffeisen Bank International AG и UBS Switzerland AG као Првобитним зајмодавцима.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредитном аранжману у износу до 203.775.000 евра осигураног код China Export & Credit Insurance Corporation за финансирање прве фазе Пројекта сакупљања и пречишћавања отпадних вода централног канализационог система града Београда између Републике Србије, коју заступа Влада Републике Србије, поступајући преко Министарства финансија, као Зајмопримца, BNP PARIBAS SA и UNICREDIT BANK AG, као Аранжера, UNICREDIT BANK AG, BNP PARIBAS FORTIS SA/NV и BNP PARIBAS SA, као Првобитних зајмодаваца, UNICREDIT BANK AG, као Агента и BNP PARIBAS SA, као ЕСА Агента.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму (Програм за отпорност на климатске промене и наводњавање у Србији - фаза II), између Републике Србије и Европске банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму Програм чврстог отпада у Србији, између Републике Србије и Европске банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредитном аранжману бр. ЦРС 1022 01 А између Француске агенције за развој, као Зајмодавца и Републике Србије, као Зајмопримца за реализацију Програма чврстог отпада у Србији.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму (Пројекат изградње широкопојасне комуникационе инфраструктуре у руралним пределима 2) између Републике Србије и Европске банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредитном аранжману у износу од 203.400.928 евра између Републике Србије, коју заступа Влада Републике Србије, поступајући преко Министарства финансија, као Зајмопримца, аранжиран од стране BANK OF CHINA SRBIJA A.D. BEOGRAD као Овлашћеног главног аранжера са BANK OF CHINA LIMITED HUNGARIAN BRANCH у својству Агента и BANK OF CHINA LIMITED HUNGARIAN BRANCH као Првобитним зајмодавцем.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о зајму за кредит за повлашћеног купца за Пројекат изградње брзе саобраћајнице Нови Сад - Рума („Фрушкогорски коридор") између Владе Републике Србије коју представља Министарство финансија као Зајмопримца и кинеске Export-Import банке као Зајмодавца.

За известиоца Одбора на седници Народне скупштине одређена је др Александра

Томић, председник Одбора.

1. т**ачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Оквирног споразума о зајму LD 2106 (2021) између Банке за развој Савета Европе и Републике Србије за пројектни зајам - Центар за обуку за дуално образовање.

За известиоца Одбора на седници Народне скупштине одређена је др Александра Томић, председник Одбора.

1. **тачка**

На основу члана 156. став 3. Пословника Народне Скупштине, Одбор је једногласно (11 гласова за) одлучио да поднесе следећи

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Одлуке Број 1/2021 Савета за стабилизацију и придруживање ЕУ и Србије о измени Споразума о стабилизацији и придруживању између Европских заједница и њихових држава чланица, са једне стране, и Републике Србије. са друге стране, заменом његовог Протокола 3 о дефиницији појма „производи са пореклом" и методама административне сарадње.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 9,45 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић др Александра Томић